**Veiledning til årlig rapportering etter sikkerhetsstyringsforskriften § 8-1 annet ledd (veiledning om årlig sikkerhetsrapport)**

**Utgivelsesdato: 06.04.2016**

Dette er en veiledning til sikkerhetsstyringsforskriften[[1]](#footnote-1) § 8-1 annet ledd om årlig sikkerhetsrapport om det foregående kalenderåret.

Sikkerhetsstyringsforskriften gjelder for jernbanevirksomheter på det nasjonale jernbanenettet.

Det vises i tillegg til felles sikkerhetsmetode for risikoevalueringer (CSM RA)[[2]](#footnote-2) artikkel 18 punkt 1 og CSM Monitoring[[3]](#footnote-3).

# Krav til årlig rapportering etter sikkerhetsstyringsforskriften § 8-1 annet ledd

Det følger av sikkerhetsstyringsforskriften § 8-1 annet ledd at den som driver jernbanevirksomhet skal utarbeide årlig sikkerhetsrapport som skal sendes tilsynet innen 30. juni hvert år.

# Formål og virkeområde

Formålet med denne veiledningen er å beskrive hva som skal rapporteres til Statens jernbanetilsyn i forbindelse med den årlige sikkerhetsrapporten.

Veiledningen omfatter ikke:

* Fortløpende varsling og rapportering i forbindelse med enkelt ulykker eller hendelser etter [varslings- og rapporteringsforskriften[[4]](#footnote-4)](http://www.lovdata.no/cgi-wift/ldles?doc=/sf/sf/sf-20060331-0379.html), eller
* Rapportering til andre myndigheter som for eksempel [Arbeidstilsynet](http://www.arbeidstilsynet.no/), [Direktoratet](http://www.sft.no/) for samfunnssikkerhet og beredskap osv.

# Årlig sikkerhetsrapport om foregående kalenderår etter sikkerhetsstyringsforskriftens § 8-1 annet ledd

Hvert år skal det utarbeides en sikkerhetsrapport som inneholder en beskrivelse av jernbanevirksomhetens sikkerhetsarbeid det foregående år. På de neste sidene følger et eksempel på hva sikkerhetsrapporten minimum forventes å inneholde.

## Nærmere om innholdet i sikkerhetsrapporten

I sikkerhetsstyringsforskriften § 4-8 stilles det krav til at ledelsen skal foreta en gjennomgang av sikkerhetsstyringssystemet for å sikre at det er hensiktsmessig. En beskrivelse av ledelsens gjennomgåelse vil være dekkende for å svare kravene i sikkerhetsstyringsforskriften § 8-1 annet ledd bokstav a, c og d.

Det gjøres oppmerksom på at for virksomheter som kun har sikkerhetssertifikat del B i Norge, skal sikkerhetsrapporten bare omhandle den norske delen av virksomheten.

Evt. innsett logo

Evt. innsett bilde

Sikkerhetsrapport 201x

for

[virksomhetens navn]

Utarbeidet av: xx

Godkjent av: xx

Dato: xx

Innhold

[1. Sikkerhetsmål og resultatene av sikkerhetsplanene 5](#_Toc445384336)

[2. Sikkerhetsindikatorer 5](#_Toc445384337)

[3. Resultatene av interne revisjoner og revisjoner av leverandører 5](#_Toc445384338)

[4. Merknader om mangler og funksjonssvikt ved virksomheten 5](#_Toc445384339)

[5. Erfaringer med anvendelsen av CSM Monitoring 6](#_Toc445384340)

[6. Erfaringer med anvendelsen av CSM RA 6](#_Toc445384341)

[7. Vedlegg 6](#_Toc445384342)

# 1 Sikkerhetsmål og resultatene av sikkerhetsplanene[[5]](#footnote-5)

Følgende opplysninger forventer tilsynet at det som et minimum rapporteres om (det er mulig å henvise til virksomhetens ledelsens gjennomgåelse):

1.1 En beskrivelse av virksomhetens sikkerhetsmål (som er relevant for den norske delen av virksomheten)

1.2 En beskrivelse av virksomhetens oppnåelse av ovennevnte sikkerhetsmål

1.3 En beskrivelse av hvilken effekt sikkerhetsplan/handlingsplanene har hatt

1.4 En beskrivelse av hvilke omfang evaluering av målene har bidratt til endring av mål eller fastsetting av nye mål.

Det vises også til veiledning om målstyring som ligger på tilsynets hjemmeside. For virksomheter som kun har sikkerhetssertifikat del B i Norge, skal sikkerhetsrapporten omhandle den norske delen av virksomheten.

# 2. Sikkerhetsindikatorer[[6]](#footnote-6)

Dersom det er oppdaget feil eller det er foretatt omklassifiseringer av det som er innrapportert per 31. januar, vennligst kontakt tilsynet eller list opp endringer i dette avsnittet.

Norge har ikke utarbeidet nasjonale sikkerhetsindikatorer, og det er derfor kun de
felles sikkerhetsindikatorene[[7]](#footnote-7)(CSI) som skal rapporteres.

# 3. Resultatene av interne revisjoner og revisjoner av leverandører[[8]](#footnote-8)

Følgende opplysninger forventer tilsynet at det som et minimum rapporteres om:

3.1 En oversikt over revisjonstemaer som er relevant for sikkerheten (gjelder den norske delen)

3.2 En oversikt over relevante avvik fra ovennevnte revisjoner

3.3 Hvilke tiltak/forbedringsområder er implementert og frist for gjennomføring av disse

For de som har kun sikkerhetssertifikat del B i Norge, gjelder det for den norske delen av virksomheten.

# 4. Merknader om mangler og funksjonssvikt ved virksomheten[[9]](#footnote-9)

Beskriv kort eventuelle mangler og funksjonssvikt i virksomheten i Norge. Med mangler og funksjonssvikt menes forhold som er relatert til organisering, tekniske forhold mv. som har betydning for sikkerheten ved driften i Norge.

# 5. Erfaringer med anvendelsen av CSM Monitoring

Beskriv kort hvilke tiltak virksomheten har iverksatt i forbindelse med implementeringen av EU Forordning 1078/2012 om en felles sikkerhetsmetode for overvåkning (CSM Monitoring), f.eks:

* Har virksomheten etablert nye målinger eller evalueringer
* Har virksomheten etablert nye prosedyrer
* Hvilke resultater er oppnådd
* Annet av relevans

Listen er ikke uttømmende

# 6. Erfaringer med anvendelsen av CSM RA

6.1 Beskriv kort hvilke tiltak virksomheten har gjort i forbindelse med anvendelse av EU Forordning 402/2013 som endret ved 2015/1136 om en felles sikkerhetsmetode for risikoevaluering og -vurdering (CSM RA), f.eks:

* Hvilke signifikansvurderinger er foretatt i virksomheten
* Er det foretatt tekniske eller organisatorisk endringer
* Er endringer foretatt hos leverandører

Listen er ikke uttømmende

6.2 Beskriv kort hvilke revisjoner som er utført for å følge opp risikohåndteringsprosessen[[10]](#footnote-10).

# 7. Vedlegg

Opplisting av vedlegg:

1. Forskrift om sikkerhetsstyring for jernbanevirksomheter på det nasjonale jernbanenettet av 11. april 2011 nr. 389 [↑](#footnote-ref-1)
2. Forskrift om en felles sikkerhetsmetode for risikoevaluering og –vurdering som implementerer (forordning (EU) nr. 402/2013) som gjelder med de endringer som følger av gjennomføringsforordning (EU) 2015/1136 (Felles sikkerhetsmetode for risikoevalueringer (CSM RA)) av 27. oktober 2014 nr. 1344 [↑](#footnote-ref-2)
3. Forskrift om gjennomføring av felles sikkerhetsmetode for overvåking som skal anvendes av jernbaneforetak, infrastrukturforvaltere og enheter med ansvar for vedlikehold (overvåkingsforskriften) av 2. juli 2013 nr. 853 [↑](#footnote-ref-3)
4. Forskrift om varslings- og rapporteringsplikt i forbindelse med jernbaneulykker og jernbanehendelser av 31. mars 2006 nr. 379 [↑](#footnote-ref-4)
5. Sikkerhetsstyringsforskriften §8-1 annet ledd bokstav a [↑](#footnote-ref-5)
6. Sikkerhetsstyringsforskriften §8-1 annet ledd bokstav b [↑](#footnote-ref-6)
7. Sikkerhetsstyringsforskriften vedlegg I. Felles sikkerhetsindikatorer [↑](#footnote-ref-7)
8. Sikkerhetsstyringsforskriften §8-1 annet ledd bokstav c [↑](#footnote-ref-8)
9. Sikkerhetsstyringsforskriften §8-1 annet ledd bokstav d [↑](#footnote-ref-9)
10. EU Forordning 402/2013 om felles sikkerhetsmetode for risikoevaluering og -vurdering (CSM RA) artikkel 17 punkt 1 [↑](#footnote-ref-10)